ส.ว. ประชุม-ลงมติลับเห็นชอบ 4 ตลก.ศาล รธน.ใหม่แต่ไม่เห็นชอบ 1 จากศาลปกครองสูงสุด
วุฒิสภาประชุมลับและลงมติลับเห็นชอบให้ อุดม สิทธิวิรัชธรรม วิรุฬห์ แสงเทียน จิรนิติ หะวานนท์ และ นภดล เทพพิทักษ์ดำรงตำแหน่งตุลาการศาลรัฐธรรมนูญ แต่ไม่เห็นชอบชั่งทอง โอภาสศิริวิทย์ ตุลาการศาลปกครองสูงสุด11ก.พ.2563 รายงานว่า วันนี้ที่ประชุมวุฒิสภาใช้เวลาพิจารณา และลงคะแนนลับ ในการให้ความเห็นชอบบุคคลผู้ได้รับการเสนอชื่อให้ดำรงตำแหน่งตุลาการศาลรัฐธรรมนูญ (ตามพระราชบัญญัติประกอบรัฐธรรมนูญว่าด้วยวิธีพิจารณาของศาลรัฐธรรมนูญ พ.ศ.2561) จำนวน 5 คน เพื่อเข้าทำหน้าที่แทนตุลาการศาลรัฐธรรมนูญ ที่จะพ้นจากตำแหน่งตามวาระ ซึ่งผลการลงคะแนนมีผู้ผ่านความเห็นชอบจากวุฒิสภา ให้ดำรงตำแหน่งตุลาการศาลรัฐธรรมนูญ เนื่องจากได้รับคะแนนเสียงเห็นชอบไม่น้อยกว่ากึ่งหนึ่งของจำนวนสมาชิกทั้งหมดเท่าที่มีอยู่ของวุฒิสภา ประกอบด้วยอุดม สิทธิวิรัชธรรม ประธานแผนกคดีคำสั่งคำร้องและขออนุญาตฎีกาในศาลฎีกา ได้รับความเห็นชอบด้วยเสียง 216 เสียง ไม่เห็นชอบ 3 เสียงวิรุฬห์ แสงเทียน ผู้พิพากษาอาวุโสในศาลฎีกา ได้รับความเห็นชอบด้วยเสียง 216 เสียง ไม่เห็นชอบ 3 เสียงจิรนิติ หะวานนท์ ผู้พิพากษาอาวุโสในศาลฎีกา และกรรมการกฤษฎีกา ได้รับความเห็นชอบด้วยเสียง 217 เสียง ไม่เห็นชอบ 2 เสียงนภดล เทพพิทักษ์ ข้าราชการบำนาญ อดีตเอกอัครราชทูต ณ เวียงจันทน์ สาธารณรัฐประชาธิปไตยประชาชนลาว อดีตรองปลัดกระทรวงการต่างประเทศ ได้รับความเห็นชอบด้วยเสียง 203 เสียง ไม่เห็นชอบ 12 เสียง และมีผู้ไม่ออกเสียง 4 เสียงขณะที่ ชั่งทอง โอภาสศิริวิทย์ ตุลาการศาลปกครองสูงสุด ได้รับคะแนนเสียงเห็นชอบ 52 เสียง ไม่เห็นชอบ 139 เสียง และมีผู้ไม่ออกเสียง 28 เสียง ส่งผลให้ ชั่งทอง ไม่ผ่านความเห็นชอบจากวุฒิสภารายงานเพิ่มเติมด้วยว่า ก่อนการลงมติ พรเพชร วิชิตชลชัย ประธานวุฒิสภา เป็นประธานการประชุม พิจารณาให้ความเห็นชอบดังกล่าวโดยเป็นการประชุมลับเพื่อพิจารณารายงานของกรรมาธิการฯ และหลังการประชุมลับ และลงคะแนนลับนานกว่า 5 ชั่วโมง ผลปรากฎออกมาดังกล่าว
วุฒิสภาประชุมลับและลงมติลับเห็นชอบให้ อุดม สิทธิวิรัชธรรม วิรุฬห์ แสงเทียน จิรนิติ หะวานนท์ และ นภดล เทพพิทักษ์ ดำรงตำแหน่งตุลาการศาลรัฐธรรมนูญ แต่ไม่เห็นชอบ ชั่งทอง โอภาสศิริวิทย์
ตุลาการศาลรัฐธรรมนูญ,ส.ว.,อุดม สิทธิวิรัชธรรม,วิรุฬห์ แสงเทียน,จิรนิติ หะวานนท์,นภดล เทพพิทักษ์,ประชุมลับ,ชั่งทอง โอภาสศิริวิทย์